b'\n_START_ARTICLE_\nMlado vino\n_START_PARAGRAPH_\nMlado vino je vino, ki se za\xc4\x8dne prodajati \xc5\xa1e v letu trgatve. Ko pote\xc4\x8de glavni del alkoholnega vrenja in ostane v vinu nekaj nepovretega sladkorja, je tako vino pred stekleni\xc4\x8denjem treba \xc5\xa1e donegovati. Obi\xc4\x8dajno gre za sve\xc5\xbea in lahka vina s sadno aromo. Po slovenski zakonodaji je lahko mlado vino v prometu najprej 30 dni po trgatvi in najve\xc4\x8d do 31. januarja leta, ki sledi letu trgatve.'